༢ཚེ་ཐར།ཚེ་ཐར་ཞེས་པ་ནི་ཚེ་བགེགས་བར་ཆད་ལས་ཐར་བར་བྱེད་པའི་དཀར་ཕྱོགས་ཀྱི་ལས་ཤིག་དང་།ཚེ་རིང་དུ་བསྲིངས་པར་སྐུལ་སྨོན་ཅན་གྱི་ཆོ་ག་ཞིག་ཡིན།དེ་དང་ཚེ་བླུ་ལ་ཁྱད་པར་ཆེན་པོ་མེད་དེ།དེ་གཉིས་ཀ་སྲོག་ཆགས་དང་སྐྱེ་དངོས་གང་རུང་གི་སྲོག་ཐར་བར་བྱས་པའི་དོན་ཡིན་པ་རེད།ཡིན་ཡང་།དེ་དང་སྲོག་ཐར་ལ་ཁྱད་པར་ཅུང་མཆིས་སྟེ།འབྲས་བུ་སྲོག་ཐར་བར་བྱས་པ་ནི་གཅིག་འདྲ་ཡིན་ན་ཡང་ཐར་བར་བྱས་པའི་གོ་རིམ་དང་ཆོ་གའི་སྟེང་ན་ཁྱད་པར་ཅུང་ཟད་ཡོད་པ་རེད།ཚེ་ཐར་ནི་སྲོག་ཆགས་དང་སྐྱེ་དངོས་གང་རུང་གི་སྲོག་ཐར་བར་བྱས་པའི་དོན་ཡིན་པ་ལས།དེ་ཉིད་སྲོག་ཉེན་ལ་ཐུག་ཡོད་མེད་མང་པོ་ཡོད་པ་རེད།སྲོག་ཐར་ནི་ངེས་པར་དུ་སྲོག་ཉེན་ལ་ཐུག་ཡོད་པའམ་སྐེ་ལ་གྲི་ཚད་ཡོད་པའི་སྲོག་ཆགས་གང་རུང་ཞིག་གི་ཚེ་ཐར་བར་བྱས་པ་ཞིག་ཡིན་དགོས་པ་རེད།༣ཡུལ་ལྷར་འཐེན་པ།